జగదేక సుందరి కాపురంలో కలతలు సృష్టించింది ఎవరో కాదు. సాక్షాత్తు ఆమె కూతురు జాహ్నవి! ఈ గొడవలకు, జాహ్నవికి ప్రత్యక్ష సంబంధం లేకపోయినా, పరోక్షంగా ఆమె కారణమంటున్నారు బాలీవుడ్ జనాలు. ఇంతకీ అసలు సంగతేమిటంటే...జాహ్నవి సినీరంగ ప్రవేశంపై శ్రీదేవి బోలెడన్ని ప్లాన్లు వేసుకుంది. ఓ అగ్ర దర్శకుడి చేత ఓ పెద్ద బ్యానర్లో కూతురి అరంగేట్రం చేయించాలన్నది ఆవిడగారి ఆశ. తల్లిగా ఆవిడ కోరికలు ఆవిడకుంటే, తండ్రి బోనీ కపూర్కి కూడా కూతురి విషయంలో చిట్టిపొట్టి కోరికలుంటాయి కదా! కూతురు నటించే మొదటి సినిమా తను నిర్మించాలన్నది ఆ తండ్రిగారి డ్రీమ్. ఇక్కడే భార్యాభర్తలకి తేడా కొట్టేసిందట! బోని సినిమాలో జాహ్నవి నటిస్తే తన కెరీర్ ప్రారంభంలోనే అటకెక్కేస్తుందని శ్రీదేవి తెగ భయపడుతోందట! కూతురి సినిమాలో కలగచేసుకోవద్దనీ శ్రీదేవి, తండ్రిగా అది తన బాధ్యత అంటూ బోనీ కపూర్ ఇద్దరూ ప్రతిరోజూ గొడవ పడుతున్నారట! ఈ గొడవ చిలికి చిలికి విడాకుల దాకా వెళ్ళినా ఆశ్చర్యపోనక్కర్లేదు అంటున్నారు సినీ జనాలు
jagadeka sundari kaapuramlo kalatalu srushtinchindi evaro kaadu. saakshaattu aame koothuru jahnavi! ee godavalaku, jaahnaviki pratyaksha sambandham lekapoyina, parokshamgaa aame kaaranamantunnaaru balivud janaalu. intakee asalu sangatemitante...jahnavi sineeranga pravesampai sridevi boledanni plaanlu vesukundi. oo agra darsakudi chetha oo pedda byaanarlo koothuri arangetram cheyinchaalannadi aavidagaari aasha. talligaa aavida korikalu aavidakunte, tandri bony kapoorki kuudaa koothuri vishayamlo chittipotti korikaluntayi kada! koothuru natinche modati sinima tanu nirminchaalannadi aa tandrigaari dream. ikkade bhaaryaabhartalaki teda kottesindata! boni cinemalo jahnavi natiste tana kereer praarambhamlone atakekkestundani sridevi tega bhayapadutondata! koothuri cinemalo kalagachesukovaddani sridevi, tandrigaa adhi tana baadhyata antuu bony kapur iddaruu pratiroju godava padutunnarata! ee godava chiliki chiliki vidaakula daka vellinaa aascharyaponakkarledu antunnaru cinee janaalu